
TECHNINĖ UŽDUOTIS

Nacionalinių (arba šaliai būdingų) ŠESD emisijų faktorių organiniuose durpžemiuose nustatymas ir emisijų modeliavimas taikant Tier 3 lygmens apskaitos metodus
	
	
	

	Nr.
	SĄLYGA
	REIKALAVIMAS

	1.1.
	Paslaugos objektas
	Ekosistemų šiltnamio efektą sukeliančių dujų mėginių (paimtų iš statinių ir dinaminių dirvožemio arba atmosferos kamerų) laboratorinė analizė, nustatant CO₂, CH₄ ir N₂O koncentracijas, siekiant gauti duomenis, reikalingus ŠESD emisijos ir absorbcijos srautams apskaičiuoti.

	1.2.
	Matuojamos dujos ir analizės metodas
	CO₂, CH₄ ir N₂O koncentracijos turi būti nustatomos vienu metu dujų chromatografijos metodu. CO₂ ir N₂O nustatyti chromatografe turi būti įrengtas elektronų gaudymo detektorius (ECD), o CH₄ nustatyti – liepsnos jonizacinis detektorius (FID), taip pat automatinė mėginių įleidimo sistema (automatinis mėginių dozatorius) arba lygiaverčiai. Analizė turi būti atliekama pagal Loftfield ir kt. (1997) metodą [1].

	1.3.
	Matavimo intervalas
	CO₂ – iki 3000 ppm; CH₄ – iki 170 ppm (170 000 ppb); N₂O – iki 10 ppm (iki 10 000 ppb). Turi būti galimybė analizuoti padidintos koncentracijos mėginius (pvz., durpynų ar intensyviai tręšto dirvožemio mėginius).

	1.4.
	Matavimo preciziškumas (pakartojamumas)
	Kiekvienų dujų variacijos koeficientas (CV) turi būti ne didesnis kaip 5 %. Tai turi būti patvirtinama kiekvienos analizės serijos metu atliekamais kontrolinių arba etaloninių dujų mišinių matavimais.

	1.5.
	Aptikimo riba / kiekybinio nustatymo riba (LOD/LOQ)
	LOD/LOQ reikšmės turi tikti tiek foninių ar aplinkos lygiui būdingų koncentracijų, tiek padidintos koncentracijos mėginiams. Užsakovui paprašius, turi būti pateikta metodo validavimo ataskaita, kurioje nurodytos LOD/LOQ reikšmės ir preciziškumo bei teisingumo duomenys.

	1.6.
	Mėginių tipas, tūris ir talpyklos
	Mėginiai turi būti pateikiami hermetiškai uždarytuose dujų chromatografijai skirtuose buteliukuose ar kitose talpyklose (įprastai 12–100 ml tūrio). Paslaugų teikėjas turi nurodyti priimtiną talpyklų tipą ir tūrį bei užtikrinti jų suderinamumą su Užsakovo mėginių ėmimo sistema.

	1.7.
	Analizės našumas
	Vienu chromatografiniu matavimu, vieną kartą įleidus mėginį, turi būti nustatomos visų trijų dujų (CO₂, CH₄ ir N₂O) koncentracijos. Sistema turi gebėti per vieną analizės seriją ištirti daug mėginių (pvz., ne mažiau kaip 80), nesumažinant rezultatų kokybės.

	1.8.
	Rezultatų pateikimo terminas
	Analizės rezultatai Užsakovui turi būti pateikti ne vėliau kaip per 2 (dvi) savaites nuo mėginių gavimo laboratorijoje dienos, nebent šalys susitartų kitaip.

	1.9.
	Kokybės užtikrinimas
	Kiekvienoje analizės serijoje turi būti matuojami kalibravimo dujų mišiniai ir žinomos arba sertifikuotos koncentracijos kontroliniai mėginiai. Kartu su rezultatais turi būti pateikta kalibravimo ir kontrolės ataskaita.

	1.10.
	Rezultatų formatas
	Rezultatai turi būti pateikiami elektroniniu būdu, redaguojamu lentelės formatu (pvz., .xlsx arba .csv arba lygiaverčiu), nurodant mėginio identifikatorių, analizės datą, CO₂ / CH₄ / N₂O koncentracijas (ppm arba ppb) ir naudotus kalibravimo standartus.

	1.11.
	Mėginių kiekis sutarties galiojimo laikotarpiu
	Paslaugų atlikimo trukmė 24 mėnesiai, bus tiriama ne mažiau nei 4800 mėginių.



[1] Loftfield, N., Flessa, H., Augustin, J. & Beese, F. (1997). Automated Gas Chromatographic System for Rapid Analysis of the Atmospheric Trace Gases Methane, Carbon Dioxide, and Nitrous Oxide. Journal of Environment Quality, 26(2), p. 560. Matavimo intervalo ir preciziškumo reikšmės pagrįstos paskelbta metodika, pagal kurią naudojamas dujų chromatografas Shimadzu GC-2014 su ECD/FID detektoriais ir Loftfield tipo automatiniu mėginių dozatoriumi (pvz., Tartu universiteto tyrimuose, nurodomuose Soosaar ir kt. darbuose), taip pat paskelbtais GC–ECD metodo validavimo duomenimis.
